Soome ralli

Soome ralli, ametlikult peasponsori järgi Neste Rally Finland või Neste Ralli, igapäevases kõnes ka Jyväskylän MM-ralli ja Jyväskylän ralli on Soomes Jyväskyläs toimuv autoralli maailmameistrivõistluste etapp. Seda autorallit on peetud aastast 1951. Minevikus on seda tuntud ka nimede järgi Jyväskylän Suurajot ('Jyväskylä Suursõit'), Rally of the Thousand Lakes ('tuhande järve ralli'), 1000 Lakes Rally ja Neste Oil Rally Finland või Neste Oil Ralli.

Ajalugu

1950. aastate algul soovisid Soome Autoklubi juhid korraldada paari tuhande kilomeetri pikkust rallit, mille algus ja lõpp oleksid olnud Helsingis. Trass otsustati viia läbi Ida- ja Kesk-Soome järvede ala. Ralli toimumisajaks plaaniti juunit, mil valged ööd oleksid pakkunud võistlejatele "ööpäevaringset maastiku imetlemise" võimalust. Helsingis ei oldud siiski eriti huvitatud sõnadelt tegudele minemisest ning Soome Autoklubi Jyväskylä kohalik haru võttis algatuse enda kätte.

Jyväskylä Suursõit korraldati esimest korda 1. septembril 1951. Ralli peeti Monte Carlo ralli katsevõistlusena. Võistlusel oli ainult kaks kiiruskatset ja kõik 26 startinud autot jõudsid finišisse. Marsruut kulges Lapimaale, kus Rovaniemis oli pöördepunkt. Tagasi sõideti Kajaani ja Kuopio kaudu, kus oli esimene kiiruskatse. Teine kiiruskatse toimus Jyväskyläs finišisirgel Yliopistonkatu tänaval, kus oli 250-meetrine kiiruskatse. Ralli võitis Arvo Karlsson Austin Atlanticul.

1952. aastal toimunud Jyväskylä Suursõidul osales 44 võistlejat ja aasta hiljem oli neid juba 68. 1954. aastal hakkas võistlus omandama rahvusvahelist iseloomu, kui osalejate hulgas oli 6 rootslast. 1955. aastal peeti kogu ralli Kesk-Soomes. Jyväskylä Suursõidu esimene välismaine võitja oli Saabil sõitnud rootslane Erik Carlsson 1957. aastal. Sel aastal oli kümne parima hulgas lausa seitse rootslast.

1959. aasta ralli kandis esimest korda Euroopa meistrivõistluste tiitlit. Tootjate maailmameistrivõistluste sarja on Jyväskylä etapp kuulunud algusest peale, see tähendab alates 1973. aastast. Kui 1979. aastal algas autojuhtide maailmameistrivõistluste sari, kinnitus see kohe ka Soomes toimuvatele etappidele. 1980. aastal võisteldi ainult autojuhtide MM-ralli punktidele. Maailmameistrivõistlustel rakendatud rotatsioonisüsteemi ajal 1995. aastal oli Soome ralli vaid kaheliitriste kaherattaveoliste autode MM-ralli.

1980. aastal sai ralli rahvusvaheline nimi vähehaaval lühema kuju 1000 Lakes Rally, ehkki vana pikk versioon Rally of the Thousand Lakes jäi ametlikus logos alles. Tuntumad kiiruskatsed on teiste hulgas Urria, Laajavuori, Harju ja Ouninpohja.

Humalamäki kiiruskatse on marsruudi kaardilt eemaldatud 1984. aasta õnnetuse tõttu, kus Suurbritannia sõitja Julian Rodericki auto Vauxhall Chevette sööstis rahva sekka ja mitmed said vigastada, sealhulgas Roderick ise ja ta kaardilugeja. Osaliselt kaotati Humalamäki kiiruskatse ka tohutute hüpete ja järskude kurvide tõttu küngaste taga, kus õnnetuse oht on suur.

 Ralli võitjatest 
Hannu Mikkola oli parim 1968–1970, 1974–1975 ja 1982–1983. Marcus Grönholm triumfeeris aastatel 2000–2002 ja 2004–2007. Mõlemad on ralli seitsmekordsed võitjad.

Ralli kuuekordne võitja on Markku Alén, võidud tulid ajavahemikus 1976–1988.  Tommi Mäkinenil on õnnestunud rallil tulla viiekordseks võitjaks aastatel 1994–1998, kuigi 1995. aastal ei kuulunud Soome ralli MM-etappide hulka. Timo Mäkinen on tulnud neljakordseks võitjaks. Juha Kankkunenil aga õnnestus rallivõit alles 11-kordse üritamise järel 1991. aastal.

1990. aastal võitis Jyväskylä Suursõidu esimese mittepõhjamaalasena hispaanlane Carlos Sainz. Sama saavutuseni jõudis 1992. aastal ka prantslane Didier Auriol. 2003. aastal sai Markko Märtin kolmandaks mitte Skandinaaviast pärit rallisõitjaks, kes Soomes võidutsenud.

Välismaalastest on kõige edukamad olnud Sébastien Loeb ja Ott Tänak kolme rallivõiduga. Elfyn Evansil ja Sébastien Ogier’l on seni kirjas kaks võitu.

 Võitjad 

AastaSõitjaKaardilugejaAuto1951  Arvo Karlsson Vilho MattilaAustin Atlantic1952 Eino Elo Kai NuortilaPeugeot 2031953 Vilho Hietanen Olof HixénAllard1954 Osmo Kalpala Eino KalpalaDyna Panhard1955 Eino Elo Kai NuortilaPeugeot 4031956 Osmo Kalpala Eino KalpalaDKW Donau1957 Erik Carlsson Mario PavoniSaab 931958 Osmo Kalpala Eino KalpalaAlfa Romeo Giulietta TI1959 Gunnar Callbo Väinö NurmimaaVolvo PV5441960 Carl-Otto Bremer Juhani LampiSaab 961961 Rauno Aaltonen Väinö NurmimaaMercedes-Benz 2201962 Pauli Toivonen Jaakko KallioCitroën DS 191963 Simo Lampinen Jyrki AhavaSaab 96 Sport1964 Simo Lampinen Jyrki AhavaSaab 96 Sport1965 Timo Mäkinen Pekka KeskitaloBMC Cooper S1966 Timo Mäkinen Pekka KeskitaloMorris Cooper1967 Timo Mäkinen Pekka KeskitaloBMC Cooper S1968 Hannu Mikkola Anssi JärviFord Escort TC1969 Hannu Mikkola Anssi JärviFord Escort TC1970 Hannu Mikkola Gunnar PalmFord Escort TC1971 Stig Blomqvist Arne HertzSaab 96 V41972 Simo Lampinen Klaus SohlbergSaab 96 V41973 Timo Mäkinen Henry LiddonFord Escort RS1974 Hannu Mikkola John DavenportFord Escort RS1975 Hannu Mikkola Atso AhoToyota Corolla Levin1976 Markku Alén Ilkka KivimäkiFiat 131 Abarth1977 Kyösti Hämäläinen Martti TiukkanenFord Escort RS1978 Markku Alén Ilkka KivimäkiFiat 131 Abarth1979 Markku Alén Ilkka KivimäkiFiat 131 Abarth1980 Markku Alén Ilkka KivimäkiFiat 131 Abarth1981 Ari Vatanen David RichardsFord Escort RS1982 Hannu Mikkola Arne HertzAudi quattro A21983 Hannu Mikkola Arne HertzAudi quattro A21984 Ari Vatanen Terry HarrymanPeugeot 205 T161985 Timo Salonen Seppo HarjannePeugeot 205 T16 E21986 Timo Salonen Seppo HarjannePeugeot 205 T16 E21987 Markku Alén Ilkka KivimäkiLancia Delta 4WD1988 Markku Alén Ilkka KivimäkiLancia Delta Integrale1989 Mikael Ericsson Claes BillstamMitsubishi Galant VR-41990 Carlos Sainz Luis MoyaToyota Celica GT-41991 Juha Kankkunen Juha PiironenLancia Delta HF Integrale 16v1992 Didier Auriol Bernard OccelliLancia HF Integrale1993 Juha Kankkunen Denis GiraudetToyota Celica Turbo 4WD1994 Tommi Mäkinen Seppo HarjanneFord Escort RS Cosworth1995 Tommi Mäkinen Seppo HarjanneMitsubishi Lancer Evolution III1996 Tommi Mäkinen Seppo HarjanneMitsubishi Lancer Evolution III1997 Tommi Mäkinen Seppo HarjanneMitsubishi Lancer Evolution IV1998 Tommi Mäkinen Risto MannisenmäkiMitsubishi Lancer Evolution V1999 Juha Kankkunen Juha RepoSubaru Impreza WRC 992000 Marcus Grönholm Timo RautiainenPeugeot 206 WRC2001 Marcus Grönholm Timo RautiainenPeugeot 206 WRC2002 Marcus Grönholm Timo RautiainenPeugeot 206 WRC2003 Markko Märtin Michael ParkFord Focus RS WRC 032004 Marcus Grönholm Timo RautiainenPeugeot 307 WRC2005 Marcus Grönholm Timo RautiainenPeugeot 307 WRC2006 Marcus Grönholm Timo RautiainenFord Focus RS WRC 062007 Marcus Grönholm Timo RautiainenFord Focus RS WRC 072008 Sébastien Loeb Daniel ElenaCitroën C4 WRC2009 Mikko Hirvonen Jarmo LehtinenFord Focus RS WRC 092010 Jari-Matti Latvala Miikka AnttilaFord Focus RS WRC 092011 Sébastien Loeb Daniel ElenaCitroën DS3 WRC2012 Sébastien Loeb Daniel ElenaCitroën DS3 WRC2013 Sébastien Ogier Julien IngrassiaVolkswagen Polo R WRC2014 Jari-Matti Latvala Miikka AnttilaVolkswagen Polo R WRC2015 Jari-Matti Latvala Miikka AnttilaVolkswagen Polo R WRC2016 Kris Meeke Paul NagleCitroën DS3 WRC2017 Esapekka Lappi Janne FermToyota Yaris WRC2018 Ott Tänak Martin JärveojaToyota Yaris WRC2019 Ott Tänak Martin JärveojaToyota Yaris WRC2021 Elfyn Evans  Scott MartinToyota Yaris WRC2022 Ott Tänak Martin JärveojaHyundai i20 N Rally12023 Elfyn Evans Scott MartinToyota GR Yaris Rally12024 Sébastien Ogier Vincent LandaisToyota GR Yaris Rally1

Välislingid
Koduleht (inglise keeles)
Neste Rallu Finlandi koduleht

Kategooria:Autoralli
Kategooria:Soome sport